กรุงไทยขายกอง3เดือนหวัง3.35%
บลจ.กรุงไทย เปิดขายกองตราสารหนี้ 3 เดือน คาดผลตอบแทน 3.35% ต่อปี
12 ต.ค. 2554

บลจ.กรุงไทย เปิดขายกองตราสารหนี้ 3 เดือน คาดผลตอบแทน 3.35% ต่อปี
นายสมชัย บุญนำศิริ กรรมการผู้จัดการ บริษัทหลักทรัพย์จัดการกองทุน (บลจ.) กรุงไทย เปิดเผยว่า ในสัปดาห์นี้บริษัทเปิดจำหน่ายกองทุนเปิดกรุงไทยสมาร์ท อินเวสท์ 3 เดือน 1 (KTSIV3M1) เป็นกองทุนประเภท Roll Over อายุโครงการ 3 เดือน โดยในรอบนี้เปิดขายหน่วยลงทุนในวันที่ 1014 ต.ค. มีนโยบายลงทุนในตราสารการเงินระยะสั้น และตั๋วแลกเงินของบริษัทเอกชนในประเทศ ที่มีอันดับความน่าเชื่อถือ BBB+ ขึ้นไป โดยคาดว่าจะให้ผลตอบแทนประมาณ 3.35% ต่อปี 
“สัปดาห์ที่ผ่านมาอัตราผลตอบแทนมีการปรับลดลงทุกรุ่นอายุ ส่วนตราสารระยะสั้นไม่เกิน 1 ปี ปรับลดลงมาอยู่ที่ 3.48-3.55% ทั้งนี้ ตั้งแต่ต้นเดือน ต.ค. แม้จะมีแรงขายจากนักลงทุนต่างประเทศ แต่กระแสเงินไหลกลับของกองทุนเกาหลีใต้ที่ทยอยครบกำหนด การเพิ่มสัดส่วนการลงทุนในตราสารหนี้หลังจากที่สินทรัพย์เสี่ยงต่างๆ มีความผันผวนของราคา และความกังวลเศรษฐกิจต่างประเทศทำให้ตลาดเริ่มให้น้ำหนักกับการคาดว่า คณะกรรมการนโยบายการเงินจะตรึงอัตราดอกเบี้ยนโยบายในการประชุมในอีกสองสัปดาห์ข้างหน้า จึงเป็นจังหวะเหมาะในการลงทุนระยะสั้น” นายสมชัย กล่าว